Jorge "Lobito" Martínez

Jorge "Lobito" Martínez, heñói Paraguay, Paraguái Táva Guasúpe, 11 jasypa 1952-me, puraheiha, mbaraka mbopuha, purahéi apoha ha tavarandu myasãihára Eladio Martínez ha Aída Ayala ñemoñare.

 Guata ñepyrũ 

Oñemoarandu ombopu hag̃ua piano Margarita Morosoli de Piccardo ndive oreko guive 6 ary  11 peve ha upe rire Nelly Jiménez, Pedro Burián ndive Instituto de Altos Estudios Pianísticos de Leonor Aranda-pe.

Luis Cañete ha Carlos Schwartzman imbo’eharava’ekue. 

22 ary oreko guive ha 1983 peve oĩ puraheiha aty opurahéiva música moderna ha ojejeroky hag̃ua “Los Aftermad’s” onohẽ haguéndi heta disco orekóva purahéi imba’éva. 

Pa’ary aty ’80-pe oĩ aty jazz  rehegua hérava “Opus 572”-pe ha ombopu música clásica ha’eño piano-pe. 

 Hapykuere 
{| class="wikitable sortable" border=1 cellspacing=0 cellpadding=2
|- bgColor="#ffffff"
!Año || width="550" align="center" | 
Hembiapokue tuichavéva
|-------
|1986
|Oĩ, peteĩ arapokõindy pukukue, Buenos Aires-pe, peteĩ clínica musical Berklee College of Music peguápe. Ojehechaporãiterei iñeime upe atýpe, ha upévare oñeme’ẽ chupe peteĩ beca oho hag̃ua oñemoaranduve instituto musical hyakuã mombyrýa Boston, Estados Unidos-pe. 
|---------
|1988
|Peteĩ beca Fulbright ome’ẽ chupe pa’ũ ova hag̃ua Boston-pe, ohupyty haguépe  kuatia’atã ejecución, purahéi apo ha ñemyatyrõ  ha jazz-pe Berklee College of Music rupi.
|---------
|1991
|Oiko chugui mbo’ehára departamento de piano upe mbo’ehaópe, ha omboguata mbo’epy “Música con ritmos latinos” mokõi aryve. Oñeme’ẽ chupe jehepyme’ẽ “Count Basie• del Berklee Summer School Argentina-megua.
|---------
|Pa’ary aty 90' mbyte rupi
|Ou jey Paraguáipe, ojapo recital ha’eñoháicha ha omba’apo mbo’eháraramo ha ojapo purahéi. 
|---------
|1997
|Omotenonde orquesta Festival OTI (Organización de la Televisión Iberoamericana) ojejapóva ñane retãme g̃uarã. Avei ombojoaju tembiapo ha omyakã tembiapokuéra osẽ hag̃ua disco Paraguái purahéi rehegua onohẽva kuatiahaipyre paraguaigua ABC Color.
|---------
|1998
|Ohenói chupe Grupo Sembrador (kóva hatã opyrũ Nuevo Cancionero Popular Paraguayo-pe), Orquesta Philomúsica Paraguay-gua omyakãva Luis Szarán ha Coro Paraguayo de Cámara omotenondéva Luis Luccini Rivas ndive, ojapo hekuái heta recital márõ opyta’ỹtava tesaráipe Centro Paraguayo Japonés, Paraguaype. Ko tembiapo guasu ohasava’ekue, “Lobito Martínez” haguépe tapicha hembiapo jekuaavéva ype aty guasúpe rapykuerépe,  kuatiahaipyre ABC Color, ogueromandu’aháramo 25 ary Sembrador oñepyrũ hague, onohẽ peteĩ disco compacto oñemboheta añeteva’ekue hérava “En las colinas del alma”; kóvape oñembyaty hetaiterei Paraguái purahéi poravopyre opaite ára guare. 
|---------
|}

 Hembiapokue 

Hembiapokue tuichavéva apytépe ojekuaa: 
“Canto para tí” ha “Que más da”, opurahiva’ekue “Los Aftermad’s”, 
“Carola”,  opuraheiva’ekue Andrés Boiarsky  Buenos Aires-pe, 1986-me; 
Purahéi película “El portón de los sueños”,  cineasta Hugo Gamarra mba’e oñe’ẽva Augusto Roa Bastos rekove rehe; 
“Juego de niños” ombohérava peteĩ disco compacto neporãva omombareteséva purahéi omyasãiva taravandu ha ojekuaáva hese jazz, ojekuaaukava’ekue 1995-pe; pépe avei Lobito ohechauka  ambue katupyry orekóva (“Avy’a jave” ha “Navidad”) ha ambue purahéi poravopyre Paraguái mba’éva opa ára g̃uarã, “Asunción”, Federico Riera rembiapokue oikuave’ẽva’ekue Paraguái táva guasúpe.

 Hekove pahávoma 

Ojejuka vaietereiva’ekue chupe jasyteĩ 2003-pe. Oreko upérõ 51 ary ha hetaiterei mba’e gueteri ikatu oñeha’arõkuri iñarandu, ipyahúgui tembiaporã omyasãiva ha ha’evére oguerojera hag̃ua mba’e pyahu. 

Referencias

 Diccionario Biográfico "FORJADORES DEL PARAGUAY", Primera Edición Enero de 2000. Distribuidora Quevedo de Ediciones. Buenos Aires, Argentina.

 Enlaces Externos 

Música Paraguaya
Viva Paraguay
Centro Cultural de la República El Cabildo

Martínez, Jorge "Lobito"